als_Latn dik_Latn sag_Latn
Ferati ka theksuar se veprimet e kësaj liste nuk janë përcaktuese për funksionimin e koalicionit qeverisës.
“Ky lloj pushimi i Listës Serbe nuk është përcaktues për funksionomin e koalicionit qeverisës, sepse Lista Serbe nuk ka shpallur ndonjë largim, por mospjesëmarrje në punë e kabinetit qeveritar dhe të Kuvendit. Nuk është përcaktuese për koalicionin ngaqë ky koalicion i ka edhe numrat dhe është duke funksionuar”, ka thënë Ferati në një intervistë për “Epokën e Re”.
Por, sipas tij, nëse do të vazhdohet me këtë qasje, atëherë do të ketë pasoja, eventualisht kur Kuvendit do t’i vijnë disa ligje të cilat kërkojnë pjesëmarrjen dhe votën e serbëve.
“Tash për tash Lista Serbe nuk është duke lënë ndonjë pasojë, mirëpo nëse do të vazhdohet edhe më tutje kështu, atëherë do të ketë pasoja, eventualisht kur Kuvendit do t’i vijnë disa ligje të cilat kërkojnë pjesëmarrjen dhe votën e serbëve sepse duhen 2/3 e votave të komunitetit joshumicë”, ka theksuar ai.
Ferati ka thënë nuk është e pëlqyeshme dhe serioze që për çdo temë Lista Serbe të veprojë kësisoj.
als_Latn als_Latn als_Latn als_Latn als_Latn